作者:楊景賢
標題:油葫蘆
內容:王母仙衣無分著，金燦爛光閃爍，多管是天孫巧織紫霞綃。(行者雲)銀絲帽子，醜的帶了便可喜。(金女雲)大聖，你且先戴一戴。你去玉皇宮偷得銀絲帽，抵多少瓊林宴頒賜金花誥。(行者雲)左右的，與我照管前後洞門，休放閒神上來。(金女唱)他耍性兒乖，劣性兒喬，則恐怕筵間引得天兵到，因此上擺佈一周遭。